מדוע כדאי ללמוד עיצוב אופנה?
עולם האופנה הוא כיום תחום חובק עולם ואפשרויות התעסוקה והקידום גם בישראל וגם באירופה ובארצות הברית הן כמעט בלתי מוגבלות. כמובן שעל מנת להגיע להישגים צריך לבחור בבית הספר המתאים שיעצים את הכשרון שלכם ויוכל לסייע לכם ליצור תיק עבודות שיעזור לכם להתקדם. במאמר זה נסקור בקצרה מהם בדיוק לימודי אופנה, מהו חומר הלימוד ומהן אפשרויות ההתמחות במסגרת מסלולי הלימוד השונים הקיימים בארץ.
עיצוב הוא אחד מתחומי האומנות המעשית המרתקים ביותר. בין אם מדובר בעיצוב שולחן כתיבה לילדים עם מגירות מעוטרות בידיות כפתור או בחלל מסחרי גדול, תחום העיצוב שואף להתאים בין יצירתיות ודמיון לבין תועלת מעשית. עיצב אופנה הוא אחד מן התחומים שבהם שימושיות ואסתטיקה חוברים יחדיו בצורה המושלמת ביותר. לימודי עיצוב כוללים תחומים שונים ומגוונים כגון עיצוב אופנה, עיצוב סריגים, עיצוב טקסטיל ואפילו מסחר ושיווק ועיתונאות אופנה. בגלל אופיו המיוחד של התחום, כל מסלולי הלימודים הקיימים משלבים לימודים תיאורטיים ועבודה מעשית. בנוסף, כיום מאפשרים מכללות ובתי ספר להשתלב בעבודה מעשית בתחום האופנה תוך כדי מסלול הלימודים. השתלבות זו מעניקה לתלמידים אפשרות לחשיפת הכשרון שלהם כבר בזמן הלימודים ומובילה פעמים רבות למציאה מיידית של עבודה בסיומם.
על מנת להקנות לתלמידים את המושגים הבסיסיים שיש לדעת כדי להשתלב בתחום האופנה, כוללים כל מסלולי הלימודים קורסים ביסודות העיצוב. בדרך כלל ניתנת סקירה כללית של תולדות העיצוב, תוך שימת דגש מיוחדת על תולדות עיצוב האופנה. בנוסף, מוקנה ידע בתחומים תיאורטיים מגוונים נוספים כגון תולדות הלבוש, שיווק, שילובי חומרים וחיזוי אופנה. כמובן שהחלק החשוב ביותר של הלימודים הוא החלק המעשי. הלימודים המעשיים כוללים לימוד עבודות ההכנה כגון סטיילינג, רישום, עיצוב ותכנון כמו גם סדנאות תפירה שבהן מיושמים הלימודים התיאורטיים וכל שלבי התכנון והעיצוב. במהלך הלימודים יוצרים הסטודנטים תיק עבודות ולומדים כיצד לשווק את עצמם וכיצד להתנהל מול לקוחות. במרבית בתי הספר, פרוייקט הסיום יוצג בתצוגת אופנה מקצועית. מומחים מקומיים מתעשיית האופנה פוקדים לעיתים תכופות תצוגות שכאלה על מנת לצוד את הכשרונות המבטיחים.